Id-Deċiżjoni tal-Kummissjoni
tal-15 ta’ April 1993
li tippreskrivi l-metodi ta’ referenza u l-lista ta’ laboratorji nazzjonali ta’ referenza għall-osservazzjoni ta’ residwi
(93/257/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat Direttiva tal-Kunsill 66/433/KEE tas-26 ta’ Ġunju 1964 dwar problemi ta’ saħħa li jaffettwaw in-negozju ta’ laħam frisk fil-Komunità [1], kif l-aħħar emendata b’Direttiva 92/5/KEE [2], u b’mod partikolari l-Artikolu 8(1),
Wara li kkunsidrat Direttiva tal-Kunsill 85/397/KEE tal-5 ta’ Awissu 1985 dwar problemi ta’ saħħa u ta’ saħħa ta’ l-annimali li jaffettwaw in-negozju ta’ ħalib ittrattat bi sħana fil-Komunità [3], kif l-aħħar emendata b’Direttiva 89/662/KEE [4], u b’mod partikolari t-tielet sottoparagrafu ta’Artikolu 11(4),
Filwaqt li id-Deċiżjoni tal-Kummissjoni 93/256/KEE [5] tippreskrivi l-metodi li għandhom jintużaw sabiex jiġu osservati residwi ta’ sustanzi li jkollhom azzjoni ormonali jew tirostatika; filwaqt li d-Deċiżjoni msemmija fuq tiddefinixxi proċeduri li għandhom jiġu segwiti u kriterji li għandhom jiġu applikati meta jsiru l-analiżi filwaqt li dispsizzjoni dwar metodi ta’ riferenza għandha tirreferi għall-kriterji preskritti għal metodi konfermattivi;
Filwaqt li Deċiżjoni tal-Kummissjoni 90/515/KEE [6] tippreskrivi l-metodi ta’ riferenza għall-osservazzjoni ta’ residwi ta’ metalli ta’ densità għolja u arseniku; filwaqt li għandha ssir dispożizzjoni għal metodi ta’ riferenza għall-osservazzjoni ta’ residwi minbarra metalli ta’ densità għolja u arseniku;
Filwaqt li l-aħħar sottoparagrafu ta’ l-Artikolu 8(1) ta’ Direttiva 64/433/KEE jipprovdi għall-ħatra f’kull Stat Membru ta’ mill-inqas laboratorju ta’ riferenza wieħed sabiex iwettaq l-eżaminazzjoni għal residwi;
Filwaqt li bi qbil ma’ l-Artikolu 8(1)(b) ta’ Direttiva tal-Kunsill 86/469/KEE tas-16 ta’ Settembru 1986 li dwar l-eżaminazzjoni ta’ annimali u laħam frisk għall-preżenza ta’ residwi [7], kif emendata b’Deċiżjoni 89/187/KEE [8], il-laboratorji nazzjonali ta’ riferenza għandhom ikunu responsabbli mill-koordinament tal-livelli u metodi ta’ analiżi għal kull residwu jew grupp ta’ residwi konċernati, li jinkludu l-arranġament ta’ testijiet komparattivi perjodiċi ta’ kampjuni maqsuma minn laboratorji approvati, u ta’ konformità mal-limiti preskritti isfel;
Filwaqt li minħabba l-iżviluppi fit-tagħrif xjentifiku u tekniku, u sabiex l-affarijiet ikunu ċari, jeħtieġ li tiġi rrevokata Deċiżjoni tal-Kummissjoni 89/610/KEE [9];
Filwaqt li l-miżuri li għalihom hemm provdut f’din id-Deċiżjoni huma bi qbil ma’ l-opinjoni tal-Kumitat Veterinarju Imwaqqaf,
ADOTTAT DIN ID-DEĊIŻJONI:
Artikolu 1
Il-proċeduri ta’ riferenza analitika li għandhom jiġu applikati għall-konferma tal-preżenza ta’ residwi tas-sustanzi mniżżla fl-I l-Anness għal Direttiva 86/469/KEE, bl-eċċezzjoni ta’ elementi kimiċi bħal metalli ta’ densità għolja u arseniku, huma s-segwenti:
- immunassaġġ,
- kromatografija ta’ saff irqiq,
- kromatografija tal-likwidi,
- kromatografija tal-gassijiet,
- spettrometrija tal-piż,
- spettrometrija,
jew kull proċedura oħra li tissodisfa kriterji komparabbli għal dawk speċifikati fl-Artikolu 3 ta’ din.
Artikolu 2
Il-proċedura ta’ riferenza analitika ta’ għażla għandha tkun ibbażata:
(a) preferibbilment, fuq spettrometrija molikulari li tipprovdi informazzjoni diretta dwar l-istruttura molikulari tas-sustanza taħt eżaminazzjoni; jew
(b) b’kombinazzjoni ta’ proċeduri indipendenti li tipprovdi informazzjoni indiretta li tikkonċerna l-istruttura molikulari tas-sustanza taħt eżaminazzjoni;
u għandu jkollha limiti ta’ osservazzjoni u determinazzjoni addattati.
Artikolu 3
Il-kriterji applikabbli għal proċeduri ta’ riferenza analitiċi huma l-kriterji għal metodi konfermatorji kif preskritt f’punti 1.2.3. sa 1.2.6. u 2.1. sa 2.2.5.3. u 2.4. sa 2.5. ta’ l-Anness għal Deċiżjoni 93/256/KEE.
Artikolu 4
Il-laboratorji ta’ riferenza fl-Istati Membri responsabbli mit-twettieq ta’ l-analiżi ta’ riferenza huma mniżżla fl-Anness.
Artikolu 5
Din id-Deċiżjoni għandha tiġi eżaminata mill-ġdid qabel l-1 ta’ Jannar 1996 sabiex tieħu konsiderazzjoni ta’ l-iżviluppi fit-tagħrif xjentifiku u tekniku.
Artikolu 6
Deċiżjoni 89/610/KEE hija b’dan il-mezz irrevokata.
Artikolu 7
Din id-Deċiżjoni hija ndirizzata lill-Istati Membri.
Magħmula Brussel, fil-15 ta’ April 1993.